作者：王迈
词牌/韵律：贺新郎

paragraphs: 忆昔同时召。
正青山、亲提玉尺，量材廊庙。
当日班行比元祐，北玉西珠照耀。
一转首、宫商移调。
君自乌台登骑省，觉精神、风采增清峭。
数贤者，一不肖。
酒酣耳热惟长啸。
便翩翩、辍班荷橐，一麾闽峤。
堪笑狂生无用处，垂老云耕月钓。
这富贵、非由人要。
畴昔评君如玉雪，好け然、琴鹤风尘表。
清献后，又有赵。